Source: http://csd-zalec.si/dejavnosti/varstvo-odraslih/prezivnine-odraslih
Timestamp: 2018-07-23 15:22:56+00:00

Document:
Preživnine odraslih - Center za socialno delo Žalec
http://www.mddsz.gov.si/si/delovna_podrocja/druzina/prezivnine/
Zakon o zakonski zvezi in družinskih razmerjih (Uradni list RS, št. 69/2004 - UPB1, 101/2007– Odl. US, 122/2007–Odl. US; ZZZDR) določa dolžnost preživljanja:
O preživnini otrok do staršev in preživnini med zakonci prav tako odloča sodišče, stranke pa lahko o preživnini tudi sklenejo sporazum v obliki izvršljivega notarskega zapisa.
Eden od pogojev za pravico do preživnine po osemnajstem letu je tudi redno šolanje. V skladu s sodno prakso redno šolanje predstavlja predvsem redno izpolnjevanje šolskih in študijskih obveznosti. Namen rednega šolanja je namreč pridobitev izobrazbe ali poklica zaradi zagotovitve lastnega preživljanja. V skladu s sodno prakso se tudi maturitetni tečaj šteje za redno obliko šolanja.
Preživnina se vedno določi individualno, upoštevajoč vse okoliščine primera, in sicer glede na potrebe upravičenca ter materialne in pridobitne zmožnosti zavezanca. Preživnina mora biti primerna za zagotavljanje uspešnega telesnega in duševnega razvoja otroka in mora zajemati stroške njegovih življenjskih potreb, zlasti stroške bivanja, hrane, oblačil, obutve, varstva, izobraževanja, vzgoje, oddiha, razvedrila in drugih posebnih potreb otroka.
Preživnina se določi v mesečnem znesku in za naprej, zahteva pa se lahko od trenutka, ko je bila vložena tožbo za preživnino.
Določitev preživnine za otroka
Odločanje o preživnini sodi v pristojnost sodišč, na prvi stopnji so stvarno pristojna okrožna sodišča.
Če se starša lahko sporazumeta o višini preživnine, lahko predlagata, da sodišče v nepravdnem postopku izda o tem sklep. Če sodišče ugotovi, da sporazum ni v skladu s koristjo otrok, predlog zavrne.
Če stranki ne dosežeta sporazuma o preživnini, o tem odloči sodišče na podlagi vložene tožbe za določitev preživnine.
Sodišče odloči o preživnini tudi ob razvezi zakonske zveze. V primeru sporazumne razveze zakonske zveze je sporazum o preživljanju skupnih otrok del sporazuma o razvezi zakonske zveze. Če sodišče razveže zakonsko zvezo na podlagi tožbe, med drugim odloči tudi o preživnini, pri čemer ni vezano na postavljeni zahtevek.
ZZZDR določa naslednje izvršilne naslove za določitev preživnine:
sodbo sodišča ter
sporazum staršev o preživnini, potrjen s sklepom sodišča, izdan v nepravdnem postopku,
med postopkom v zakonskih sporih in sporih iz razmerij med starši in otroki lahko izda sodišče na predlog stranke ali po uradni dolžnosti tudi začasne odredbe o varstvu in preživljanju skupnih otrok,
polnoletni upravičenec lahko sklene z zavezancem sporazum v obliki izvršljivega notarskega zapisa.
Uskladitev preživnine
Z izvršilnim naslovom določena preživnina se usklajuje enkrat letno z indeksom rasti cen življenjskih potrebščin v Republiki Sloveniji. Uskladitev se opravi marca, pri čemer se upošteva kumulativna rast cen življenjskih potrebščin od meseca, od katerega je bila preživnina nazadnje določena ali usklajena. Količnik uskladitve preživnin objavi minister, pristojen za družino v Uradnem listu Republike Slovenije.
Sodno poravnavo, pravnomočno sodno odločbo oziroma izvršljivi notarski zapis o preživnini je sodišče oziroma notar dolžan poslati pristojnemu centru za socialno delo, če ni bil dogovorjen drugačen način usklajevanja.
Če dolžnik prostovoljno ne izpolnjuje obveznosti plačila preživnine v skladu z izvršilnim naslovom (sodba, sklep sodišča, izvršljiv notarski zapis, skupaj z obvestilom o uskladitvi preživnine), lahko upnik vloži na sodišču predlog za izvršbo z namenom dosega izpolnitve obveznosti.
obrazec za preživninsko izvršbo (.pdf)
navodila za izpolnjevanje (.pdf)
Če preživninski zavezanec ne plačuje preživine, določene s pravnomočno sodbo, začasno odredbo oziroma dogovorom pri centru za socialno delo, lahko otrok pridobi nadomestilo preživnine.
Za zagotavljanje uveljavljanja pravice do nadomestila preživnine je zadolžen:
Javni jamstveni, preživninski in invalidski sklad Republike Slovenije.
Pravice otrok v primeru neplačevanja preživnine sicer ureja Zakon o Javnem jamstvenem, preživninskem in invalidskem Skladu Republike Slovenije (Uradni list RS, št. 78/2006 - UPB2, 47/2009 odl. US, (48/2009 popr.), 40/2012-ZUJF, 106/2012).
Konvencija o izterjavi preživninskih zahtevkov v tujini
Uredba Sveta (ES) z dne 18. decembra 2008 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah
Dne 18. 6. 2011 se je pričela uporabljati Uredba Sveta (ES) z dne 18. decembra 2008 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah (v nadaljevanju: uredba). Uredba se uporablja za preživninske obveznosti, ki izhajajo iz družinskih razmerij, starševstva, zakonske zveze ali svaštva.
Uredba se uporablja v vseh državah članicah Evropske unije, vključno z Združenim kraljestvom. Danska je z izjavo na podlagi vzporednega sporazuma z Evropsko skupnostjo potrdila svoj namen za izvajanje vsebinskih določb Uredbe, kolikor ta uredba spreminja Uredbo (ES) št. 44/2001.
Ministrstvo za delo, družino in socialne zadeve je imenovano za osrednji organ za izpolnjevanje obveznosti, ki so osrednjim organom naložene v skladu s to uredbo, in sicer, da med drugim zagotovijo pomoč, ki se nanaša na pošiljanje in sprejemanje zahtev, in pri začetku postopkov ali omogočanju lažjega začetka postopkov.
Upravičenec, ki si prizadeva v skladu s to uredbo izterjati preživnino, lahko vloži naslednje vrste zahtev:

References: sodišče 
 sodišče 
 sodišče 

Sodišče 
 sodišče 
 sodišče 
 sodišče